|  |  |
| --- | --- |
| Vedlagt adresseliste     |  |

|  |  |  |  |  |
| --- | --- | --- | --- | --- |
| Behandlende enhet: | Saksbehandler/telefon: | Vår referanse: | Deres referanse: | Vår dato: |
| Region nord | Therese Frivåg Lund / 77617096 | 15/200827-334 |   | 17.03.2017 |
|  |  |  |  |  |
|  |  |   |

Begrenset høring av revidert forslag til statlig reguleringsplan for Parsell 4 kommunegrense Kvæfjord - Kanstadbotn

Det reviderte planforslaget er sendt på begrenset høring til berørte naboer/parter som har uttalt seg til planforslaget ved offentlig ettersyn.

Reguleringsplanen var ute til offentlig ettersyn og høring i perioden fra 13.12.2016 til 10.02.2017

I høringsperioden kom det inn en rekke merknader fra berørte naboer og gjenboere, samt kommune og sektormyndigheter. Statens vegvesen har derfor revidert planforslaget for å imøtekomme flere av merknadene. I det reviderte planforslaget er bl. a. disse endringene gjennomført;

**Flyttlei**

På østsiden av Austerdalselva er det etablert en 50 meter bred flyttlei for rein. Vegen er senket for å kunne etablere en betongkonstruksjon over vegen slik at reinen kan krysse ny E10 planfritt. Det er i tillegg lagt en hensynssone over flyttleia og på begge sider av denne. Innenfor området tillates ikke rekkverk eller gjerder. (Med unntak av nødvendige ledegjerder). Det er ikke tillatt å stenge flyttleia gjennom utbygging eller andre tiltak.

Utfartsparkering og busslommer

Utfartsparkering på vestsiden av Austerdalselva er flyttet til kommunegrense Kvæfjord, og busslommene er flyttet ca 80 m østover i forhold til forrige løsning. Avkjørsel til utfartsparkering er plassert like før innkjøring til busslommen (østgående retning), og dermed adskilt fra selve busslommen.

Utfartsparkeringen har plass til 55 biler. Det etableres gangveg/trasé for skiløype fra plattformene til undergang under E10. Turvei/ skiløypetraseen følger langs vegskulder og fram til terrenget er slaket ut, og det er enkelt å komme seg til tur- og friluftsområdene. Bredden på turvei/ skiløype kan være inntil 2 meter bred, og opparbeides med stedlige masser og et toppsjikt i grus på ca. 20cm.

Rutebussene kan benytte holdeplassene langs E10 uten å bli forsinket. Andre busser kan benytte avkjørselen til utfartsparkeringen fra begge retninger, og kjøre fram til snuplass ved plattformen for den østgående busslommen langs E10. Bussene kan sette av/ta på passasjerer der og enkelt snu og kjøre ut på E10 igjen.

**Endring i konsekvens**

Nærmiljø og friluftsliv

Utfartsparkering vil fremdeles anses som en vesentlig forbedring av forholdene for brukere av Kanstadeidet, sammenliknet med i dag. Utfartsparkeringens utforming, bl.a. med undergang og kollektivstopp anses som en funksjonell løsning.

Etablering av flyttlei vil ikke påvirke fagtema nærmiljø og friluftsliv i noe særlig grad, da denne ikke vil være til bruk i friluftslivsøyemed.

Tiltak vil ikke medføre endringer i konsekvensgrad for fagtema nærmiljø og friluftsliv.

Naturressurser

Tiltak vil ikke medføre endringer i konsekvensgrad for fagtema naturressurser.

Kulturmiljø

Tiltakene vil trolig ikke medføre endring i konsekvensgrad.

Naturmangfold

Tiltakene vil trolig ikke medføre endring i konsekvensgrad.

Reindrift

Tiltakene vil være positive for reindrifta og redusere konsekvensgraden.

Som følge av overnevnte endringer, er forslag til plankart, planbestemmelser og delrapport endret. Det reviderte planforslaget er sendt på begrenset høring til berørte naboer/parter som har uttalt seg til planforslaget ved offentlig ettersyn. Revidert forslag ligger her: <http://www.vegvesen.no/vegprosjekter/halogalandsvegen>

Frist for innspill settes til den 10.04.2017, og Merknader/innspill sendes skriftlig til Statens vegvesen, Region nord, Postboks 1403, 8002 Bodø.

Eller på epost til: firmapost-nord@vegvesen.no

Merk innspillet med nummer 15/200827

Med hilsen

Therese Frivåg Lund

Delprosjektleder

*Tekst for godkjenning settes inn ved ekspedering.*